Boss Corporation ła xe na caxa produtora de efeti a pedałi par chitara e baso. Ła ze na divzion de ła Roland Corporation, na caza japoneza spesiałizada inte ła produsion de achipajamento e asesori ełetròneghi muzegałi. Par tanti ani ła Boss ła ga produzesto na granda gama de prodoti łigài a l'efetìstega par ghitara, tra cui pedałi ùnjołi e dopi, pedałi multiefeto, acrodadori ełetròneghi e pedałiere. Pì de resente ła ga estendesto el canpo de asion a ła produsion de , e altro materiałe ełetrònego. A l'inìsio dei ani '70 A se ga formà na conpanjia susidiaria de Roland dedicada a ła ghitara, orizenariamente ciamada MEG . Poiché «Meg» el jera un nome da toza e el podeva disuader da l'acuisto i ghitaristi masci, A se ga sercà un nome che'l podese indegar potensa e profesionałità: se ga sernìo cusì el nome «Boss». El primo prodoto Boss, metesto in comersio inte'l 1976, el ze stà ciamà . A se tratava de un preanplifegador ed un pickup par anpifegar łe ghitare acusteghe. In realtà el zera oncora un prodoto Roland, in cuanto ła Boss no l'era njancora stà fondà. El primo vero e pròpio efeto a pedałe Boss, produzesto senpre inte'l 1976, el ze stà ciamà , retenjùo da tanti ghitaristi e non, el mejo chorus de tuti i tenpi tra i efeti a pedałe insieme al pluri ozanà chorus/flanger de ła T.C. Electronics . Se tratava de na unidà ad ałimentasion ełètrega bastansa granda. Ła ze devenjesta popoałar tra i artisti de l'èpoga cofà Andy Summers e el pol èsar sentìo in varie rejistrasion.